Obertes les inscripcions per a la XL edició de la Volta a Peu a Carcaixent
17 de setembre de 2019

Carcaixent

La Volta a Peu de Carcaixent celebra enguany la seua XL edició. A partir de les 10:30h, es realitzarà la cursa en categoria absoluta amb una distància de 10.000 metres per un circuit urbà i perifèric de Carcaixent. Esta cursa es troba dins del IX Circuit Ribera del Xúquer amb eixida i meta a l’avinguda Apotecari Bodí. Data límit d’inscripció, fins al 27 de setembre en www.cronorunner.com. La retirada del dorsal es farà el mateix dia de la prova de 9h a 10h. Hi haurà regal de samarreta de mànega llarga i tovalla per a les persones participants i molts premis i obsequis per als/per a les guanyadors/ores en les diferents categories. Inscripcions, fins al 27 de setembre o fins a completar 800 participants.

Abans, des de les 9h curses infantils amb diferents distàncies i categories. A partir de les 9:30h començaran les curses en la categoria prebenjamí, després continuaran les curses en categoria benjamí, aleví i, finalment, en la categoria infantil per un recorregut tancat per l’avinguda Apotecari Bodí. Inscripcions gratuïtes, els dies 25, 26 i 27 de setembre de 19h a 21h; i el dia 29 de setembre, fins a les 9h al Centre Comercial Ribera del Xúquer (imprescindible l’assistència d’un/a tutor/a per a signar l’autorització a participar en la prova).

Tant en la recollida del dorsal de les curses infantils com en categoria absoluta, podreu col·laborar voluntàriament amb el banc d’aliments de Carcaixent aportant-hi menjar no perible.